কিলিয়ান এমবাপে লোতাঁ (, ; জন্ম: ২০ ডিসেম্বর ১৯৯৮; কিলিয়ান এমবাপে নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ২০০৪–০৫ মৌসুমে, ফরাসি ফুটবল ক্লাব বন্দির যুব পর্যায়ের হয়ে খেলার মাধ্যমে এমবাপে ফুটবল জগতে প্রবেশ করেছেন এবং পরবর্তীকালে মোনাকোর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব মোনাকো যুব এবং মোনাকোর মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; মোনাকোর হয়ে তিনি ৪১ ম্যাচে ১৬টি গোল করেছেন। মাঝে তিনি এক মৌসুমের জন্য পারি সাঁ-জেরমাঁর হয়ে ধারে খেলেছেন। ২০১৮–১৯ মৌসুমে, তিনি প্রায় ১৪৫ মিলিয়ন ইউরোর বিনিময়ে মোনাকো হতে ফরাসি ক্লাব পারি সাঁ-জেরমাঁয় যোগদান করেছেন। এমবাপে ২০২৪ সালের জুন মাসে যোগ দেন রিয়াল মাদ্রিদে।  ২০১৪ সালে, এমবাপে ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৭ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৪৮ ম্যাচে ১৭টি গোল করেছেন। তিনি ফ্রান্সের হয়ে এপর্যন্ত ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৮ সালে দিদিয়ে দেশঁয়ের অধীনে ফিফা বিশ্বকাপের শিরোপা জয়লাভ করার পাশাপাশি ফ্রান্সের হয়ে বিশ্বকাপে সর্বকনিষ্ঠ গোলদাতা হিসেবে গোল করেছেন এবং পেলের পর দ্বিতীয় তরুণ খেলোয়াড় হিসেবে বিশ্বকাপের ফাইনালে গোল করেছেন।  ব্যক্তিগতভাবে, এমবাপে বেশ কিছু পুরস্কার জয়লাভ করেছেন, যার মধ্যে ২০১৭ সালে গোল্ডেন বয়, ২০১৮ ফিফা বিশ্বকাপের সেরা যুব খেলোয়াড়ের পুরস্কার, কোপা শিরোপা এবং টানা তিন মৌসুম লিগ ১-এর শীর্ষ গোলদাতার পুরস্কার অন্যতম। দলগতভাবে, এমবাপে এপর্যন্ত ১৩টি শিরোপা জয়লাভ করেছেন, যার মধ্যে ১টি মোনাকোর হয়ে, ১০টি পারি সাঁ-জেরমাঁর হয়ে, ২টি ফ্রান্সের হয়ে জয়লাভ করেছেন।  প্রারম্ভিক জীবন কিলিয়ান এমবাপে লোতাঁ ১৯৯৮ সালের ২০শে ডিসেম্বর তারিখে ফ্রান্সের প্যারিসে জন্মগ্রহণ করেছেন এবং সেন-সাঁ-দ্যনির বন্দিতে তার শৈশব অতিবাহিত করেছেন। তার বাবার নাম উইলফ্রিদ, যিনি ক্যামেরুন হতে ফ্রান্সে স্থানান্তরিত হয়েছেন। তিনি বর্তমানে এমবাপের প্রতিনিধি হিসেবে কাজ করেন। অন্যদিকে তার মায়ের নাম ফায়জা লামারি, যিনি আলজেরীয় বংশোদ্ভূত এবং একজন সাবেক হ্যান্ডবল খেলোয়াড়। তার ইথান নামে একজন ছোট ভাই রয়েছে; যিনি বর্তমানে পারি সাঁ-জেরমাঁ অনূর্ধ্ব-১২ দলের হয়ে খেলেন। তার দত্তক ভাই জিরেস কেম্বো একোকোও একজন পেশাদার ফুটবল খেলোয়াড়। কৈশোরে ফুটবল খেলায় তার আদর্শ ছিলেন ক্রিস্তিয়ানো রোনালদো, যিনি এমন একজন খেলোয়াড় যাকে তিনি অনুকরণ করতে চেয়েছিলেন। শৈশবে এমবাপে বন্দির একটি বেসরকারি ক্যাথলিক স্কুলে পড়াশুনা করেছেন, যেখানে তাকে মেধাবী শিক্ষার্থী মনে করা হতো, তবে তিনি বেশ উচ্ছৃঙ্খল ছিলেন।  ক্লাব ফুটবল বন্দির হয়ে তার বাবা উইলফ্রিদের অধীনে এমবাপে তার খেলোয়াড়ি জীবন শুরু করেছেন। পরবর্তীতে তিনি প্রখ্যাত ফেরনঁ সাস্ত্রেতে ভর্তি হয়েছিলেন। তার ক্রীড়া নৈপুণ্যের ফলে স্পেনীয় ক্লাব রিয়াল মাদ্রিদ ও ভালেনসিয়া ছাড়াও বেশ কয়েকটি ফরাসি ক্লাব তার সাথে চুক্তিবদ্ধ হওয়ার চেষ্টা করেছিল। এমবাপে মাত্র ১১ বছর বয়সে চেলসি যুব দলের হয়ে চার্ল্টন অ্যাথলেটিক যুব দলের বিরুদ্ধে একটি ম্যাচ খেলতে ইংল্যান্ডে গিয়েছিলেন। পরবর্তীতে এমবাপে মোনাকোর যুব দলের সাথে চুক্তিবদ্ধ হয়েছেন।  আন্তর্জাতিক ফুটবল এমবাপে ফ্রান্স অনূর্ধ্ব-১৭ এবং ফ্রান্স অনূর্ধ্ব-১৯ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৪ সালের ১০ই সেপ্টেম্বর তারিখে তিনি ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৯ দলের হয়ে তিনি ২০১৬ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, উক্ত প্রতিযোগিতার ফাইনালে তার দল ইতালি অনূর্ধ্ব-১৯ দলকে ৪–০ গোলের ব্যবধানে পরাজিত করে উক্ত প্রতিযোগিতার ইতিহাসে অষ্টমবারের মতো শিরোপা ঘরে তুলতে সক্ষম হয়েছিল। উক্ত আসরে তিনি ৫ ম্যাচে ৫টি গোল করেছিলেন। ফ্রান্সের বয়সভিত্তিক দলের হয়ে তিনি ১৩ ম্যাচে অংশগ্রহণ করে ৭টি গোল এবং ১টি শিরোপা জয়লাভ করেছেন। তিনি ২০১৬ সালের ২৬শে মার্চ তারিখে অনুষ্ঠিত ২০১৬ উয়েফা ইউরোপীয় অনূর্ধ্ব-১৯ চ্যাম্পিয়নশিপ বাছাইপর্বের ম্যাচে ডেনমার্ক অনূর্ধ্ব-১৯ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।  ২০১৭ সালের ২৫শে মার্চ তারিখে, মাত্র ১৮ বছর ৩ মাস ৫ দিন বয়সে, ডান পায়ে ফুটবল খেলায় পারদর্শী এমবাপে লুক্সেমবুর্গের বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় দিমিত্রি পায়েতের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছেন। ম্যাচটি ফ্রান্স ৩–১ গোলের ব্যবধানে জয়লাভ করেছিল। জাতীয় দলের হয়ে অভিষেকের ৫ মাস ৬ দিন পর, ফ্রান্সের জার্সি গায়ে প্রথম গোলটি করেন; ৩১শে আগস্ট তারিখে, নেদারল্যান্ডসের বিরুদ্ধে ম্যাচের চতুর্থ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ফ্রান্সের হয়ে অভিষেকের বছরে এমবাপে সর্বমোট ১০ ম্যাচে ১টি গোল করেছেন।  এমবাপে রাশিয়ায় অনুষ্ঠিত ২০১৮ ফিফা বিশ্বকাপের জন্য দিদিয়ে দেশঁয়ের অধীনে ঘোষিত ফ্রান্স দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৬ই জুন তারিখে, তিনি অস্ট্রেলিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। ৫ দিন পর, পেরুর বিরুদ্ধে ম্যাচের ৩৪তম মিনিটে তিনি ফিফা বিশ্বকাপে তার প্রথম এবং উক্ত ম্যাচের জয়সূচক গোলটি করেছেন। এই আসরের ফাইনালে তার দল ক্রোয়েশিয়াকে ৪–২ গোলের ব্যবধানে পরাজিত করে উক্ত প্রতিযোগিতার ইতিহাসে দ্বিতীয়বারের মতো শিরোপা ঘরে তুলতে সক্ষম হয়েছিল, ম্যাচের ৬৫তম মিনিটে লুকাস এরনঁদেজের অ্যাসিস্ট হতে গোল করেছেন। উক্ত বিশ্বকাপে তিনি ৭ ম্যাচে ৪টি গোল করে তিনি সেরা যুব খেলোয়াড়ের পুরস্কার জয়লাভ করেছেন।  পরিসংখ্যান আন্তর্জাতিক   দল  সাল  ম্যাচ  গোল ফ্রান্স  ২০১৭  ১০  ১ ২০১৮  ১৮  ৯ ২০১৯  ৬  ৩ ২০২০  ৫  ৩ ২০২১  ১৪  ৮ ২০২২  ১৩  ১২ ২০২৩  ৯  ১০ সর্বমোট  ৭৫  ৪৬  অর্জন  ক্লাব মোনাকো  লিগ ১: ২০১৬–১৭  কুপ দ্য লা লিগ রানার-আপ: ২০১৬–১৭  প্যারিস সেন্ট-জার্মেই লিগ ১: ২০১৭–১৮, ২০১৮–১৯, ২০১৯–২০  কুপ দ্য ফ্রঁস: ২০১৭–১৮, ২০১৯–২০, ২০২০–২১; রানার-আপ: ২০১৮–১৯ কুপ দ্য লা লিগ: ২০১৭–১৮, ২০১৯–২০ ত্রোফে দে শাম্পিওঁ: ২০১৯, ২০২০  উয়েফা চ্যাম্পিয়নস লিগ রানার-আপ: ২০১৯–২০  আন্তর্জাতিক ফ্রান্স অনূর্ধ্ব-১৯  উয়েফা ইউরোপীয় অনূর্ধ্ব-১৯ চ্যাম্পিয়নশিপ: ২০১৬  ফ্রান্স   ফিফা বিশ্বকাপ: ২০১৮  ব্যক্তিগত 180px|থাম্ব|ডান|২০১৮ ফিফা বিশ্বকাপের সেরা যুব খেলোয়াড়ের পুরস্কার হাতে এমবাপে  উয়েফা ইউরোপীয় অনূর্ধ্ব-১৯ চ্যাম্পিয়নশিপ টুর্নামেন্ট সেরা দল: ২০১৬  ইউএনএফপি লিগ ১ বর্ষসেরা খেলোয়াড়: ২০১৮–১৯, ২০২০–২১  ইউএনএফপি লিগ ১ বর্ষসেরা যুব খেলোয়াড়: ২০১৬–১৭, ২০১৭–১৮, ২০১৮–১৯  ইউএনএফপি লিগ ১ বর্ষসেরা দল: ২০১৬–১৭, ২০১৭–১৮, ২০১৮–১৯, ২০২০–২১  ইউএনএফপি লিগ ১ মাসের সেরা খেলোয়াড়: এপ্রিল ২০১৭, মার্চ ২০১৮, আগস্ট ২০১৮, ফেব্রুয়ারি ২০১৯, ফেব্রুয়ারি ২০২১  উয়েফা চ্যাম্পিয়নস লিগ মৌসুমের সেরা দল: ২০১৬–১৭, ২০১৯–২০, ২০২০–২১  ফিফা ফিফপ্রো বিশ্ব একাদশ: ২০১৮, ২০১৯ ফিফা ফিফপ্রো বিশ্ব একাদশ ৩য় দল: ২০১৭ ফিফা ফিফপ্রো বিশ্ব একাদশ মনোনয়ন: ২০২০ (৫ম আক্রমণভাগের খেলোয়াড়)  গোল্ডেন বয়: ২০১৭  বালোঁ দর: ২০১৭ (৭ম স্থান), ২০১৮ (৪র্থ স্থান), ২০১৯ (৬ষ্ঠ স্থান),২০২৩ (৩য় স্থান)  দ্য বেস্ট ফিফা পুরুষ খেলোয়াড়: ২০১৮ (৪র্থ স্থান), ২০১৯ (৬ষ্ঠ স্থান)  উয়েফা বর্ষসেরা পুরুষ খেলোয়াড় পুরস্কার: ২০১৭ (৮ম স্থান), ২০১৮ (৬ষ্ঠ স্থান), ২০২০ (৭ম স্থান)  ফিফা বিশ্বকাপ সেরা যুব খেলোয়াড় পুরস্কার: ২০১৮  ফিফা বিশ্বকাপ স্বপ্নের দল: ২০১৮  কোপা শিরোপা: ২০১৮  আইএফএফএইচএস পুরুষ বিশ্ব দল: ২০১৮  ফরাসি বর্ষসেরা খেলোয়াড়: ২০১৮, ২০১৯  উয়েফা বর্ষসেরা দল: ২০১৮  লিগ ১ শীর্ষ গোলদাতা: ২০১৮–১৯, ২০১৯–২০, ২০২০–২১  অঁজ দ্য ব্রোঞ্জ: ২০১৯  লেজিওঁ দনর: ২০১৮  তথ্যসূত্র  বহিঃসংযোগ                               বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:প্যারিসের ফুটবলার বিষয়শ্রেণী:সাঁ-দ্যনি, সেন-সাঁ-দ্যনির ক্রীড়াবিদ বিষয়শ্রেণী:কাবিল বংশোদ্ভূত ফরাসি ব্যক্তি বিষয়শ্রেণী:ক্যামেরুনীয় বংশোদ্ভূত ফরাসি ব্যক্তি বিষয়শ্রেণী:ফরাসি পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:পারি সাঁ-জেরমাঁর ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-১৯ আন্তর্জাতিক ফুটবলার বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:লেজিওঁ দনর প্রাপক বিষয়শ্রেণী:গোল্ডেন বয় বিজয়ী বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:মোনাকোয় ফরাসি প্রবাসী ক্রীড়াবিদ বিষয়শ্রেণী:মোনাকোয় প্রবাসী ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:লেজিওঁ দনরের নাইট বিষয়শ্রেণী:লা লিগার খেলোয়াড় বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল ফরোয়ার্ড